Du innkalles med dette til møte i

|  |  |
| --- | --- |
| **Råd** | Trøgstad og Båstad menighetsråd |
| **Møtedato** | Tirsdag 9. april 2024 |
| **Møtetid** | Kl 1845 |
| **Møtested** | Kirkestua, Båstad |

**Innkalte:** Ellen Løchen Børresen, Berit Movik Lo, Patrick Tveter Hegerstrøm, Cicilie Klethagen, Tormod Karlsen, Inger Lise Kåen Haugen, Anita Berget, Tone Torp Andresen, Kjersti Marken, Åshild Moen Arnesen

*Meld fra om eventuelt forfall til Berit Movik Lo*

**Sak 17/24 Godkjenning av møtebok fra 28.02.24 og innkalling til møtet 09.04.24**

Forslag til vedtak: Møtebok og innkalling godkjennes

**Sak 18/24 Orienteringer**

* Forsikringsoppgjøret etter flomskaden Kirkestua høsten 2023. Utbedringen planlegges utført ca uke 15 – 16.
* Kafedrift når Frøken Fysen legges ned? Frivilligsentralen har gjennomført møte med lag og foreninger om mulig ny driftsmodell. Trøgstad og Båstad menighet deltok på møtet.
* Diakonikontakt og misjonskontakt ønsker å gå tilbake til tidligere ordning med utvalg som jobber med menighetens diakoni og misjonsarbeid.
* Menighetsbarnehagens generalforsamling gjennomført 09.04.24.
* Nytt fra fellesrådet
* Nytt fra teamet
* Nytt fra utvalgene

**Sak 19/24 Oppsummering og oppfølging etter menighetens årsmøte 21. mars 2024.**

På årsmøtet ble menighetens arbeid drøftet og hva vi ønsker å satse spesielt på framover. På møtet kom det fram tema som familiearbeid, TRØKK, unge voksne, arbeid for og med tweens (5.-7.klasse). Det ble snakket om finansiering av arbeidet vi ønsker å drive og om menigheten skal starte en givertjeneste. Det kom innspill om at en eventuell givertjeneste må spisses mot konkrete formål. Årsmøtet ønsket at menighetsrådet tar dette videre og drøfter saken i menighetsrådet.

**Vedtak:** formuleres i møtet

**Sak 20/24 Årssamtale, trosopplæringen i Trøgstad og Båstad menighet**

Det gjennomføres hvert år en samtale om trosopplæringsarbeidet i soknet. I prinsippet er det bispekontoret som har samtale med den lokale staben, der trosopplæringsmedarbeiderne er sentrale. I år skal samtalen være mellom prostikoordinator for trosopplæring, Ingamay Synnes, prost Kjartan Bergslid, kateket Elin Moskvil, sokneprest Kjersti Marken og daglig leder Åshild Moen Arnesen 10. april. Menighetsrådet er også bedt om å drøfte trosopplæringen i forkant av årssamtalen etter oppfordring fra bispekontoret, formidlet via koordinator Synnes. Vedlagt ligger de spørsmålene som samtalen med bispekontoret tar utgangspunkt i. Vi rekker ikke alle spørsmålene, men bør konsentrere oss om spørsmål 1, 3 og 6 (dåpserklæring vedlagt).

**Vedtak:** formuleres i møtet

**Sak 21/24 Kirkestallen er 50 år i 2024**

MR har fått mail fra Erik Lo, leder i Tur-og kulturutvalget*: «Jeg oppdaget at det i år er 50 år siden biskop Per Lønning var med på åpningen av Kirkestallen i 1974.  Jeg synes menighetsrådet bør lage et jubileumsarrangement, som gjerne kan gå over flere dager med forskjellige temaer, konserter og aktiviteter for alle aldre.. Høstsalget kan jo være en del av dette. Kirkestallen har betydd mye for folk i bygda og er verdt et 50 års jubileum. Jeg sender denne utfordringen til menighetsrådet, som kanskje kan oppnevne en jubileumskomité.»*

Rådet drøfter innspillet.

**Forslag til vedtak:** Menighetsrådet ønsker å markere at Kirkestallen er 50 år i 2024. Det oppnevnes en jubileumskomite som jobber videre med saken.

**Sak 22/24 Årshjul for menigheten**

På møtene i menighetsrådet har det kommet fram ønsker om temakvelder/samlinger for folk i menigheten. Eksempler er middager søndags ettermiddager, bibelsamlinger osv. Det er allerede bestemt temakveld 25. september da Anne Kristin og Sven Aasmundtveit kommer til Filadelfia. I løpet av året gjennomføres det jubileum for 50 års-konfirmanter, høstsalg og så videre. I tillegg inviterer /innkaller menighetsrådet til forskjellige samlinger for frivillige medarbeidere: frivilligfest, samling for utvalgsledere og andre fora for samarbeid. Det må lages et årshjul for det som skal skje i løpet av året. Til noen av disse arrangementene må det være egne arbeidsgrupper som legger til rette.

**Vedtak:** Menighetsrådsleder gis mandat til lage årshjul og legge det fram på neste møte i MR.

Vel møtt!

*Berit Movik Lo* (sign.)

Leder i Menighetsrådet